|  |
| --- |
| **RAPORTI I VLERËSIMIT TË NDIKIMIT** |
| **EMËRTIMI I PROPOZIMIT TË POLITIKËS**  | Projektligji “Për disa shtesa dhe ndryshime në ligjin nr.162/2020 “Per prokurimin publik”. |
| **MINISTRIA UDHËHEQËSE**  | Kryeministria |
| **FAZA E POLITIKËS/VLERËSIMIT TË NDIKIMIT** | Finale |
| **BURIMI I PROPOZIMIT TË POLITIKËS** | Transpozim i Direktivave të BE-së |
| **DIREKTIVË/RREGULLORE E BE-së**  | Direktiva 2014/24/BE e Parlamentit dhe Këshillit Evropian, e datës 26 Shkurt 2014,për prokurimin publik dhe që shfuqizon Direktivën 2004/18/KE.Direktiva 2014/25/EU e Parlamentit dhe Këshillit Evropian, e datës 26 Shkurt 2014, për prokurimin nga entitete që operojnë në sektorët e ujit, energjisë, transportit dhe shërbimeve postare dhe që shfuqizon Direktivën 2004/17/KE.Direktiva e Këshillit 89/665/KEE, datë 21 dhjetor 1989 mbi koordinimin e ligjeve, rregulloreve dhe dispozitave administrative në lidhje me zbatimin e procedurave të rishikimit për dhënien e kontratave të furnizimit publik dhe punëve publike, e ndryshuar. Direktiva e Këshillit 92/13/KEE, datë 25 shkurt 1992 mbi koordinimin e ligjeve, rregulloreve dhe dispozitave administrative në lidhje me zbatimin e rregullave të Komunitetit për procedurat e prokurimit të enteve që operojnë në sektorët e ujit, energjisë, transportit dhe telekomunikacionit, e ndryshuar.  |
| **PUBLIKIMET DHE STRATEGJITË E LIDHURA** | Strategjia Kombëtare për Prokurimin Publik miratuar me Vendimin e Këshillit të Ministrave Nr. 850/2020. |
| **DATA E KONSULTIMIT PUBLIK** | 21/06/2023 |
| **DATA E VLERËSIMIT TË NDIKIMIT**  | 26/06/2023 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po |
| **NUMRI I VLERËSIMIT TË NDIKIMIT** | 2023 - APP - Nr.1  |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Besjan Demiraj Besjan.Demiraj@app.gov.al0685133034 Geri PILACAGeri.Pilaca@app.gov.al0697793695 |
|  |
| **PJESA 1: PËRMBLEDHJE EKZEKUTIVE (maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta)*  Në kuadër të zbatimit të dispozitave ligjore për prokurimin publik, janë vënë re disa problematika gjatë zhvillimit të procedurave të prokurimit nga ana e autoriteteve kontraktore, operatorët ekonomikë dhe organet audituese. Këto problematika lidhen me organizimin e kuadrit institucional, aspektet e ndryshme të zhvillimit të procedurës së prokurimit nëpërmjet sistemeve elektronike, përafrimin e mëtejshëm me Direktivat e BE, si dhe saktësimin e terminologjisë e adresimin e paqartësive dhe problematikave të dala gjatë zbatimit të ligjit në praktikë. Ligji aktual ka nevojë të rregullojë disa boshllëqe, për të cilat mungojnë parashikimet ligjore, duhet të saktësojë disa dispozita ligjore si për cështje të terminologjisë së përdorur, ashtu edhe për rishikimin e tyre me qëllim mirëzbatimin në praktikë. Gjithashtu legjislacioni për prokurimin publik nuk është përafruar plotësisht me Direktivat e reja të BE-së, prandaj lind nevoja e përafrimit të mëtejshëm të tij me acquis përkatëse të BE-së. Në kuadër të zhvillimit të teknologjisë dhe inovacionit në fushën e shërbimeve publike, me qëllim lehtesimin e procedurave, rritjen e transparencws dhe shmangien e konfliktit tw interesit wshtw e domosdoshme pwrfshirja në këtë zhvillim teknologjik edhe e procesit të prokurimit publik.Në këtë kuadër, ndërhyrja e qeverisë është e nevojshme, pasi jo vetëm që do të sillte impakt pozitiv në fushën e prokurimit publik, por gjithashtu dhe në fushat e tjera ku përfituesit kryesorë do të ishin institucionet shtetërore, biznesi dhe qytetarët.Nëpërmjet kësaj ndërhyrjeje synohet të realizohet transpozimi i mëtejshëm i direktivave të BE, me qëllim që të përmirësohet më tej kuadri legjislativ për zhvillimin e procedurave të prokurimit publik, si edhe rregullimi i mëtejshëm i procesit të prokurimit nëpërmjet adresimit të çështjeve të dala nga zbatimi në praktikë i ligjit. |
| **OBJEKTIVAT***Cilat janë objektivat dhe rezultatet e synuara të propozimit? (jo më shumë se 7 rreshta)*     * Transpozimi i mëtejshëm i Direktivave të BE në fushën e prokurimit publik brenda vitit 2024;
* Përmirësimi i kuadrit rregullator në fushën e prokurimit publik brenda vitit 2024;
* Rritja e mëtejshme e transparencës dhe eficensës në procedurat e prokurimit;
* Riorganizimi i blerjes së përqendruar brenda vitit 2024;
* Rritja e kapaciteteve administrative dhe performancës së autoriteteve/enteve kontraktor në procesin e prokurimit publik.
 |
| **OPSIONET E POLITIKAVE***Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. (jo më shumë se 7 rreshta)*     Opsionet e mëposhtme janë vlerësuar në funksion të arritjes së objektivave të politikës:Opsioni 0: Ruajtja e status quo-së, të vijohet me kuadrin ligjor ekzistues: Ligji Nr. 162, datë 23.12.2020 “Për Prokurimin publik” ; Opsioni 1: Ndryshimi i Ligjit te Prokurimit Publik 162/2020; Opsioni 2: Shfuqizim i kuadrit ligjor në fuqi dhe miratim i ligjit të ri për prokurimin publik. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)*Ndikimet kryesore për secilin grup të prekur janë:Për autoritetet dhe entet kontraktore: rritja e efiçencës, efikasitetit dhe transparencës, shmangia e keqkuptimeve dhe e interpretimeve të gabuara të ligjit, shmangia dhe reduktim i proceseve gjyqesore qe lidhen me interpretimet e ligjit aktual, rritja e mëtejshme e profesionalizimit dhe e përthithjes së profesionistëve në fushën e prokurimit publik, rritje e masave për parandalimin e konfliktit të interesit gjatë gjithë fazave të prokurimit publik, përmirësim i mëtejshëm menaxhimit të fondeve publike.Për kontraktorët, “furnizuesit” dhe “ofruesit e shërbimit”: Lehtësim i proceseve gjatë pjesëmarrjes në procedurat e prokurimit publik, reduktimi i kohës dhe burokracive, garantimi i një sistem prokurimi më konkurrues, sistem ankimimi i përmirësuar, rritja e sigurise juridike kundrejt autoriteteve kontraktore, eleminimi i keqkuptimeve dhe keqinterpretimeve të ligjit, rritja e besimit midis kontraktorëve dhe autoritetet/enteve kontraktore, rritja e besimit tek shteti, si pasojë e rritjes së transparences në zhvillimin e procedurave.Për përdorues fundor dhe qytetarët: përfitimi i mallrave dhe shërbime më cilësore, rritja e besimit në produktet dhe shërbimet publike të ofruara, rritja e besimit të qytetareve kundrejt shtetit për mireperdorimin e fondeve publike, rritja e numrit të blerjeve dhe shitjeve duke sjellë një impakt pozitiv në ekonominë e vendit.Për buxhetin e shtetit: Miratimi i projektligjit dhe implementimi i tij sa i takon ndërtimit të sistemit të prokurimit elektronik do të shoqërohet me efekte financiare shtesë për Buxhetin e Shtetit. Është bërë një analizë e modeleve të mundshme për ngritjen e një sistemi të ri të prokurimit elektronik dhe kostove të përafërta që mund të jenë të nevojshme për këtë qëllim. Projekti i Qeverisë Shqiptare është më ambicioz se të gjitha projektet e tjera të zbatuara deri më tani, pasi përfshin një sërë elementesh me teknologji të avancuar. Gjithashtu, mund të jepet mundësia edhe e ndërveprimit të Sistemit me Satelitët Air Albania 1, 2 në lidhje me projektet në fushën e infrasktrukturës.Në modelet e marra në studim, në modelin Italian dhe Korean, është kryer rregullimi i kostove në përputhje me normën e inflacionit në vitin 2020 sipas vendit të zhvillimit. Ndërkohë, nuk shfaqen pasqyrime në lidhje me indeksimin pas dy krizave (Pandemisë Covid -19 dhe Luftës në Ukrainë), e cila ka ndryshuar, gjithashtu në thelb, kostot e produkteve dhe të shërbimeve. Në analizën e çmimeve për kostot e Sistemit, në rastin e Italisë dhe të Koresë së Jugut, që kanë vlerën më të lartë, projekti është zbatuar për 48 muaj, ndërsa në rastin e Koresë për 22 muaj. Në asnjë prej modeleve të marra në dorëzim nuk ka një zbatim projekti për një periudhë 12 mujore.Duke marrë në konsideratë modelet e mësipërme mund të parashikohet një vlerë e përafërt e ndërtimit të Sistemit ku:a) Në skenarin bazë kjo vlerë mund të jetë rreth 35,316,821 Euro. Vlerësojmë, se krahas kësaj vlere duhet të parashikohet edhe një vlerë prej rreth 20% si shërbime të paparashikuara. **Në këtë skenar vlera e përafërt mund të jetë rreth 42,380,185 Euro.**1. Në skenarin maksimal, duke marrë modelin më të shtrenjtë (Korean), kjo vlerë mund të jetë 48,992,821 Euro. Vlerësojmë, se krahas kësaj vlere duhet të parashikohet edhe një vlerë prej rreth 20%, si shërbime të paparashikuara në skenarin maksimal, e cila mund të jetë në vlerën **58,791,385 Euro.**

Në skenarët e mësipërm, duhet të mbajmë në konsideratë edhe vlerën e mirëmbajtjes vjetore. Referuar modeleve të ngjashme sipas AKSHI, vlera mesatare e mirëmbajtjes është në 20% të vlerës së sistemit në vit.Sipas komenteve te MFE, projekti i paraqitur është një projekt me rëndësi strategjike për vendin dhe, si i tillë, duhet ti nënshtrohet të gjitha procedurave të përcaktuara në VKM nr.887/2022 “Për menaxhimin e investimeve publike”, sipas të cilës:1. Projektet e reja të investimeve për sektorin Digjital, sipas përcaktimeve të pikës 2 të VKM nr. 887, me vlerë të plotë projekti mbi 700 milion lekë, klasifikohen si projekte investimi me rëndësi strategjike dhe i nënshtrohen procesit të vlerësimit për përfshirjen e tyre në Listën Unike të Projekteve me Rëndësi Kombëtare.
2. Projekti duhet të bëhet pjesë e Listës Unike të projekteve me Rëndësi Kombëtare sipas përcaktimeve të VKM-së 887/2022 “Për procedurat e menaxhimit të investimeve publike”. Ky projekt investimi mund të përfshihet në PBA apo Buxhetin Vjetor në përputhje me hapësirën fiskale **vetëm pasi të jetë bërë pjesë e Listës Unike të Projekteve me Rëndësi Kombëtare të rankuar/maturuar dhe të miratuar me vendim të Këshillit të Ministrave.**
3. Pas miratimit të projektit në listën e sipërcituar, nga institucioni zbatues duhet të përcillet kërkesa për financimin e projektit në MFE. Kjo kërkesë duhet të shoqërohet me të gjithë informacionin sipas përcaktimeve të Vendimit nr. 887/2022 të sipërcituar, duke plotësuar formularët përkatës dhe Studimin e Fisibilitetit, i cili është kriter për maturimin e projektit.

Nga MFE, për miratimin e financimit të projektit është e nevojshme që fillimisht ai të përfshihet në PBA, ku në secilin vit buxhetor duhet të alokohon të paktën 20% e vlerës totale të projektit në vitin e parë të zbatimit dhe 30% e vlerës së projektit në vitin e dytë dhe të tretë të zbatimit. |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)*Opsioni i zgjedhur është Opsioni nr. 1 Ndryshimi i Ligjit Nr. 162/2020 “Për prokurimin publik”.Ligji aktual është nje ligj i mirë dhe i përmirësuar, përshtatur me legjislacionin e BE-se dhe trajton në mënyrë efiçente çeshtjet që kanë të bëjnë me procedurat e prokurimit publik dhe adreson pjesën më të madhe të problematikave të hasura më parë. Për kete arsye nuk mund të konsiderojmë si zgjidhjen më të favorshme hartimin e një ligji të ri.Duke qenë se ndryshimet që do te kryhen janë te pakta dhe prekin më pak se 50% të përmbajtjes së ligjit, në kuader të rregullave të teknikes legjislative, ky opsion konsiderohet me i favorshmi pasi ka më pak kosto per ndryshimin e nje ligji krahasuar me hartimin e nje ligji të ri.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti** **1** | **Viti 2** | **Viti 3** |
| 0 | 0 |  0  |

 |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)*Janë kryer konsultime paraprake me DG Grow dhe SIGMA, të cilët kanë dhënë opinionin dhe komentet/sugjerimet e tyre sa i takon ndryshimeve të propozuara, dhe si qëndrojnë ato në raport me Direktivat e BE. Një pjesë e komenteve ishin të lidhura me disa saktësime dhe rregullime, me qëllim që parashikimet të ishin në përputhje me Direktivat. Këto komente janë pranuar dhe reflektuar në projektligj, si ato të lidhura me formën e komunikimit, (ku janë lënë të dy mënyrat me mjete elektronike ose më shkrim, në raste përjashtimore), rishikimi i kritereve detyruese për skualifikim të operatorëve ekonomikë dhe parashikimet e lidhura me sigurimin e ofertës dhe sigurimin e kontratës, për të mos shkaktuar pengesa tek operatorët ekonomikë. Gjithashtu, u konstatuan disa paqartësi, të cilat rezultuan të ishin gabime përkthimi në variantin e gjuhës angleze. Nga DG Grow dhe SIGMA u theksua nevoja për rishikimin e kufijve monetarë, për të cilat APP është shprehur se do të rishikohen dhe percaktohen me akt të posacëm, me qëllim që të jenë në përputhje me kufijtë monetarë e parashikuar në Direktiva.Gjithashtu, projektligji është hedhur për konsultim publik në Regjistrin Elektronik[[1]](#footnote-1) për Njoftimet dhe Konsultimet Publike nga data 21.06.2023 deri më 20.07.2023. Nga ky proces, rezulton të ketë bërë komente vetëm një organizatë e shoqërisë civile, të cilat kishin të bënin kryesisht me parashikimet në lidhje me ofruesin e shërbimit publik, për të cilat janë kthyer dhe përgjigjet sqaruese duke sjellur në vëmendje se ato vijnë si parashikime të bazuara në Direktivat e BE.Në datën 05.07.2023, projektligji u përcoll për mendim dhe komente të mundshme, nëpërmjet sistemit e-akte, pranë institucioneve dhe aktorëve të interesuar, përpara vijimit me procedurat e mëtejshme ligjore për shqyrtim dhe miratim në Këshillin e Ministrave. |
| **ZBATIMI DHE MONITORIMI***Si do të organizohen zbatimi dhe monitorimi?(jo më shumë se 5 rreshta)*Për zbatimin e opsionit të preferuar, ngarkohen të gjitha Autoritetet dhe Entet Kontraktore, Agjencia e Prokurimit Publik (si institucioni i ngarkuar nga ligji, e cila do të monitorojë zbatimin e ligjshmërisë së zhvillimit të procedurave të prokurimit pas fazës së nënshkrimit të kontratës apo anulimit të tyre), si dhe Komisioni i Prokurimit Publik (si institucioni i ngarkuar me ligj për kryerjen e procesit të rishkimit administrativ, nëpërmjet sistemit elektronik të ankesave, duke siguruar rritjen e transparencës në procesin e rishikimit).Në mbështetje dhe në zbatim të ndryshimeve ligjore të reja do të nxirren aktet nënligjore pas periudhës tranzitore.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

# Historik

*Jepni kontekstin e politikës.*

Në vitin 2006, u miratua Ligji Nr. 9643, datë 20.11.2006 “Për prokurimin publik. Ky ligj u hartua dhe miratua me qëllim adresimin e disa problematikave të hasuara në atë kohë si dhe duke pasur parasysh që Shqipëria atë vit firmosi Marrëveshjen e Stabilizim-Asociimit, dhe për këtë arsye, ishte e nevojshme që kuadri ligjor të ishte më në përputhje me këtë dokument. Në këtë kuadër, ky ligj ishte ligji i parë i bazuar në Direktivat e Bashkimit Evropian, konkretisht Direktivat 2004/18/KE dhe Direktivën 2004/17/KE.

Duke filluar nga viti 2009 e në vijim, të gjitha procedurat e prokurimit publik zhvillohen në mënyrë elektronike nëpërmjet Sistemit të Prokurimit Elektronik (SPE). Që prej Janarit 2018, procedurat me negocim pa shpallje paraprake të njoftimit të kontratës zhvillohen në SPE duke sjellë një ulje të numrit të tyre. Për më tepër, Regjistri i Parashikimit dhe Regjistri i realizimit të procedurave të prokurimit publik publikohen në SPE. Këto zhvillime kanë sjellë impakt pozitiv në performancën në procedurat e prokurimit publik.

Në vitin 2014, BE miratoi Direktivat e reja në fushën e prokurimit publik, konkretisht, Direktivën 2014/24/BE e Parlamentit dhe Këshillit Evropian, e datës 26 Shkurt 2014, për prokurimin publik dhe që shfuqizon Direktivën 2004/18/KE, dhe Direktivën 2014/25/BE e Parlamentit dhe Këshillit Evropian, e datës 26 Shkurt 2014, për prokurimin nga entitete që operojnë n ë sektorët e ujit, energjisë, transportit dhe shërbimeve postare dhe që shfuqizon Direktivën 2004/17/KE.

Duke qenë se, Direktivat e sipërcituara të vitit 2014 shfuqizuan Direktivat e mëparshmë në të cilat ishte bazuar edhe Ligji Nr. 9643, datë 20.11.2006 “Për prokurimin publik”, si dhe duke marrë për bazë edhe problematikat e hasura në praktikë, në kuadër të integrimit drejt Bashkimit Europian lindi nevoja për hartimin e një ligji të ri në fushën prokurimeve publike.

Në dhjetor të vitit 2020, u miratua Ligji Nr. 162 “Për prokurimin publik”, ligj ky i cili është i përafruar me Direktivat e Bashkimit Europian të cilat mbulojnë kontratat në sektorin klasik utilitar (2014/24 dhe 2014/25) si dhe Direktivat për rishikimin administrativ (89/665 EEC dhe 92/13/EEC), nëpërmjet të cilit u sollën risi të rëndësishme, sa i takon sistemit të prokurimit publik.

# Problemi në shqyrtim

1. *Përshkruani natyrën e problemit.*
2. *Identifikoni shkaqet e problemit.*
3. *Përshkruani shtrirjen e problemit.*
4. *Identifikoni grupet e prekura nga ky problem - qeveria / biznesi / shoqëria civile / qytetarët.*
5. *Vlerësoni nëse problemi mund të trajtohet ose jo përmes një ndryshimi të politikave.*

Në kuadër të zbatimit të dispozitave ligjore për prokurimin publik, janë vënë re disa problematika të ndryshme gjatë zhvillimit të procedurave të prokurimit nga ana e autoriteteve kontraktore, operatorët ekonomikë dhe organet audituese.

Këto problematika në mënyrë të përmbledhur lidhen me:

1. organizimin e kuadrit institucional;
2. aspekte të ndryshme të zhvillimit të procedurës së prokurimit nëpërmjet sistemeve elektronike;
3. përafrimin e mëtejshëm me Direktivat e BE;
4. saktësimin e terminologjisë dhe adresimin e paqartësive dhe problematikave të dala gjatë zbatimit të ligjit në praktikë.
* **Problematikat që bëjnë të nevojshëm rishikimin e kuadrit institucional**, konkretisht të disa prej kompetencave të Agjencisë së Prokurimit Publik (APP), janë konstatuar si rezultat i:
* rekomandimeve të lëna nga organet audituese, si Kontrolli i Lartë i Shtetit (KLSH), sa i takon administrimit të të dhënave të procedurave të krijuara në Sistemin e Prokurimit Elektronik (SPE);
* zbatimit në praktikë i ligjit për prokurimin publik (LPP), lidhur me procesin e monitorimit të kontratave;
* rekomandimeve të organizmave ndërkombëtare sa i takon rishikimit të kompetencave aktuale të APP.

Sa më lart, në kuadër të auditimit të KLSH është rekomanduar saktësimi i kompetencave të APP, në drejtim të *administrimit të të dhënave të procedurave të krijuara në Sistemin e Prokurimit Elektronik*, për të ardhur në një linjë me parashikimet ligjore në fuqi (ë nenet 3/a/ç, 5, 10, të Ligjit Nr. 10325, datë 23.09.2010 “Për bazat e të dhënave shtetërore”, nenin 5/y të Kreut I të Vendimit Nr. 673, datë 22.11.2017 të Këshillit të Ministrave “Për riorganizimin e Agjencisë Kombëtare të Shoqërisë së Informacionit”, të ndryshuar) duke shmangur kështu mbivendosjet e kompetencave me AKSHI-n, në këtë drejtim.

Gjithashtu, është e nevojshme të saktësohet kompetenca e APP për monitorimin e zbatimit të kontratave të lidhura prej autoriteteve/enteve kontraktore, bazuar në dokumentacionin e administruar nga ana e tyre gjatë zbatimit të kontratës. Duhet të fokusohet roli i APP në drejtim të dokumentave që administrohen nga AK gjatë fazës së ekzekutimit të kontratës, me qëllim shmangien e mbivendosjes së kompetencave me organe të tjera audituese, sikurse janë KLSH, organet e tjera audituese, të cilat vlerësojnë monitorimin e kontratës për të konkluduar nëse mallra, punët / shërbimet janë marrë në cilësinë për të cilën është lidhur kontrata.

Po kështu, duke qenë se, po synohet drejt dixhitalizimit të sistemit të ankesave, i cili do të ndërveprojë edhe me sistemin e prokurimit elektronik, duhet të parashikohet nevoja për përcaktimin e institucionit që do të administrojë të dhënat e ankesave në Sistemin e Ankesave Elektronike.

Riorganizim i blerjes sw pwrqendruar, me mundwsinw qw Organi qendror blerës, të asistohet nga organizëm ndërkombëtar me eksperiencë në fushën e prokurimit publik, për një periudhë 3 vjecare deri nw ngritjen e plotë të kapaciteteve administrative profesionale të tij, kjo me qëllim rritjen e performacës në prokurimin e fondeve publike si dhe dhe realizimin me sukses tw procesve tw prokurimit..

Nisur nga rekomandimet e dhëna nga organizmat ndërkombëtare, por duke marrë parasysh edhe faktin që në BE nuk ka një praktikë të përjashtimit të operatorëve ekonomikë nga e drejta për të fituar kontrata publike, në rast tw mospërmbushjes së detyrimeve kontraktuale, del e nevojshme të ketw njw rishikim të kompetencave aktuale të APP në këtë drejtim, duke e hequr kwtw rast pwrjashtimor.

* **Për sa i përket aspekteve të ndryshme të zhvillimit të procedurës së prokurimit nëpërmjet sistemeve elektronike,** ndryshimet e nevojshme vijnë në kuadër të rritjes të transparencës dhe eficencës në procedurat e prokurimit.

Në kuadër të zhvillimit të teknologjisë dhe inovacionit në fushën e shërbimeve publike, me qëllim lehtësimin procedurave, rritjen e transparencës dhe shmangien e konfliktit tw interesit është e domosdoshme përfshirja në këtë zhvillim teknologjik edhe të procesit të prokurimit publik.

Në tërësi komunikimi dhe shkëmbimi i informacionit për zhvillimin e të gjitha fazave të procedurave të prokurimit, për kryerjen e ankesave, nënshkrimin dhe zbatimin e kontratës, është i nevojshëm të kryhet duke përdorur mjetet elektronike të komunikimit. Gjithashtu, nevojitet edhe aplikimi i teknologjisë së avancuar për aspekte të ndryshme të procedurës së prokurimit si dhe ndërveprimi i sistemit elektronik të ankesave dhe menaxhimit të kontratave me sistemin e prokurimit elektronik.

Në kuadër të rritjes së transparencës dhe eficencës, disa procese te prokurimit publik, sikurse janë: përllogaritja e vlerës limit të kontratës, studimi i tregut propozohettë kryhen në sisteme elektronike të çertifikuara, mbështetur në ndërveprim me sisteme të tjera të Platformës Qeveritare të Ndërveprimit.

Po kështu, edhe hartimi i specifikimeve teknike, propozohet të kryhet në Sistemin e Prokurimit Elektronik, i cili përmes ndërveprimit me sisteme të tjera kombëtare do të verifikojë në rast se, ekzistojnë standarde kombëtare ose ndërkombëtare në fuqi për mallrat, punët dhe shërbimet. Për këtë qëllim, propozohet që SPE të zhvillohet duke përdorur teknologji të avancuar të Inteligjencës Artificiale dhe procese të robotizuara në përputhje me parashikimet Europiane.

Në kuadër të rritjes së transparencës dhe përgjegjësisë në procesin e vlerësimit është e nevojshme kryerja e vlerësimit automatik të plotësimit të kritereve të përgjithshme dhe të vecanta të kualifikimit të ofertuesve për fazën e parë të parakualifikimit, si dhe zhvillimit të Sistemit Dinamik i Blerjes dhe Ankandit Elektronik, duke përdorur teknologji të avancuar të Inteligjencës Artificiale dhe procese të robotizuara.

Gjithashtu, sistemi dinamik i blerjes dhe Ankandi Elektronik duhet të zhvillohen duke përdorur teknologji të avancuar të Inteligjencës Artificiale dhe procese të robotizuara në përputhje me standardet ndërkombëtare europiane.

* **Në lidhje me përafrimin e mëtejshëm me Direktivat e BE**, domosdoshmëria lind sepse ligji 162/2020 “Për prokurimin publik”, edhe pse është i harmonizuar dhe i integruar në një shkallë të lartë me Direktivat e Bashkimit Europian (2014/24, 2014/25, 89/665 EEC, 92/13/EEC), nuk është i përputhur plotësisht me acquis përkatëse të BE-së.

Në vijim edhe të angazhimeve të marra në takimin dypalësh në kuadër të procesit “screening” për Kapitullin 5 “Prokurimi Publik”, të zhvilluar më datë 18 Nëntor 2022, në Bruksel, u la si detyrë transpozimi i mëtejshëm i Direktivave 2014/24 dhe 2014/25, si dhe Direktives 89/665 EEC, 92/13/EEC mbi mjetet juridike dhe rishikimin administrativ.

Për këtë qëllim, bëhet i nevojshëm përafrimi i mëtejshëm me këto Direktiva, duke parashikuar ndërhyrjen në disa dispozita aktuale ligjore, të cilat në mënyrë të përmbledhur përfshijnë:

* përkufizimi i kërkesave të etiketës;
* shfuqizimi i shërbimeve të konsulencws;
* futja e konceptit të veprimtarive ndihmëse dhe ofruesit të shërbimit të prokurimit;
* përdorimi i katalogëve elektronikë etj.

Disa prej tyre paraqiten në mënyrë më të shtjelluar më poshtë:

* Shfuqizimi i përkufizimit të kontratave të konsulencës si dhe më pas, në të gjithë tërësinë e ligjit, shfuqizimi i llojit të procedurës së prokurimit “Shërbim Konsulence”, duhet të bëhet me qëllim transpozimin e mëtejshëm të parashikimeve të Direktivës 24/2014 të Bashkimit Europian, pasi procedura e prokurimit “Shërbim Konsulence” nuk parashikohet si lloj i veçantë, duke e trajtuar këtë shërbim si të gjitha llojet e tjera të shërbimeve.

Në ligjin e prokurimit publik 162/2020, kriteri për shpalljen e ofertës fituese është “Oferta ekonomikisht më e favorshme”, e cila identifikohet në bazë të çmimit ose kostos dhe, ky kriter vlerësimi është i përshtatshëm edhe për këto lloj shërbimesh të natyrës intelektuale, pa i përfshirë ato në një lloj të veçantë procedure prokurimi, sikurse është deri tani “shërbimi i konsulences”, me një metodologji të mëveçme që jo domosdoshmërisht nga praktika ka rezultuar efikase.

* Futja e konceptit të veprimtarive ndihmëse, është e nevojshme në kuadër të përafrimit të mëtejshëm të ligjit me Direktivat e BE (nenit 2 të Direktivës 2014/24) por edhe të lehtësimit të punës së autoriteteve ose enteve kontraktore për realizimin e procedurave të prokurimit, kryesisht ato komplekse, duke parashikuar edhe mundësinë e marrjes së një ekspertize të jashtme nga ana e autoriteteve/enteve kontraktore, rast pas rasti, nga ofruesi i shërbimit të prokurimit.

Për këtë qëllim, është e nevojshme të parashikohet përkufizimi i ofruesit të shërbimit të prokurimit, si dhe rregullat për përzgjedhjen e tij.

Gjithashtu është i domosdoshëm transpozimi i parashikimeve të Direktivave të BE, sa i takon mënyrës së përzgjedhjes së ofruesit të shërbimit nga autoriteti ose enti kontraktor, nëpërmjet procedurave përzgjedhëse të parashikuara nga legjislacioni i prokurimit.

Në rast se,ofruesi i shërbimit të prokurimit kontraktohet për përgatitjen dhe/ose zhvillimin e procedurave të prokurimit në emër dhe për llogari të autoritetit ose entit kontraktor në fjalë, ai do të ketë kompetencat e autoritetit ose entit kontraktor.

* Lind e nevojshme riorganizimi i blerjes sw pwrqendruar dhe saktësimi i rastit kur, për procedura të veçanta prokurimi, Këshilli i Ministrave mund të ngarkojë një autoritet ose ent kontraktor, përveçse në cilësinë e një organi qendror blerës, edhe në cilësinë e një organi që do të zhvillojë një procedurë prokurimi, për objekte të caktuara.
* Vlerësohet i domosdoshëm rishikimi i rastit përjashtimor për përfaqësitë diplomatike konsullore të Republikës së Shqipërisë vetwm pwr vlera nwn kufirin e lartw monetar.

Aktualisht janë përjashtuar nga zbatimi i ligjit prokurimi i mallrave, punëve dhe shërbimeve për nevojat e tyre, pavarësisht vlerës së tyre, për shkak të specifikës dhe vështirësive të dala gjatë prokurimit nga këto përfaqësi jashtw territorit tw Republikws sw Shqipwrisw..

Ndwrkohw, për procedurat e prokurimit me vlerë mbi kufirin e lartë monetar, në tërësinë e të gjithë ligjit 162/2020 ruhen parashikimet e Direktivave të BE, dhe me qëllim përafrimin e mëtejshëm me këto Direktiva, duhet të rishikohet rastit përjashtimor i përfaqësive diplomatike konsullore të Republikës së Shqipërisë, duke parashikuar përjashtimin nga zbatimi i ligjit për prokurimin publik vetëm prokurimii mallrave, shërbimeve dhe punëve të tyre, me vlerë nën kufirin e lartë monetar.

* Në kuadër të përafrimit të mëtejshëm me parashikimet e Direktivës, vlerësohet e nevojshme të rishikohen edhe rastet përjashtimore nga zbatimi i LPP. Në këtë kontekst vjen edhe nevoja për të përjashtuar nga zbatimi i LPP *lejimin e ofrimit ose të shfrytëzimit të rrjeteve të komunikimeve elektronike publike ose ofrimin publikut një ose më shumë shërbime të komunikimeve elektronike*, parashikimi i cili mungon në ligjin aktual.
* Gjithashtu, duhet saktësuar dispozita e “Konkursit të Projektimit”, për të qenë në përputhje me Direktivën 2014/24, si dhe në linjë me parashikimet e pikës 2 të vetë nenit 104 të LPP, pasi ka pasaktësi në formulimin aktual në LPP.
* **Në vijim për saktësimin e terminologjisë** **dhe adresimin e paqartësive dhe problematikave të dala gjatë zbatimit të ligjit në praktikë,** prej muajit Mars 2021, nga APP, autoritetet kontraktore dhe operatorët ekonomikë, është e nevojshme ndërhyrja në disa dispozita ligjore aktuale me qëllim adresimin e tyre dhe lehtësimin e procesit të prokurimit për të gjitha palët e përfshira në të.

Konkretisht, problematikat lidhen me:

- rishikimin e dispozitës ligjore mbi Konfliktin e Interesave, duke parashikuar në dispozitën aktuale edhe rastin e marrjes së masave në rast të evidentimit të konfliktit të interesit gjatë zbatimit të kontratës, fazë e pambuluar kjo aktualisht në ligj, pasi nevojiten masa shtesë për të parandaluar një fenomen të tillë;

-përcaktimin e konceptit të Urdhrit të Prokurimit në përkufizimet e ligjit, si moment procedurial për inicimin e një procedure prokurimi, momenti i papërcaktuar aktualisht në ligj;

Koncepti i Urdhrit të Prokurimit si një akt administrativ për të përcaktuar momentin procedurial të nisjes të një procedure prokurimi, është i rëndësishëm pasi nga ai moment varen më pas veprime apo vendime që merren në lidhje me procedurën përkatëse. Shqetësimi përcillet nga autoritetet kontraktore lidhur me shpalljen apo vijimin e procedurës së prokurimit në sistemin e prokurimit elektronik, në rastin kur i kishin filluar ato procedura me urdhër prokurimi bazuar në ligjin e vjetër të shfuqizuar. Gjithashtu, një parashikim i tillë nevojitet, për të mos lënë interpretime në drejtim të përcaktimit të momentit procedural të nisjes së procedurës së prokurimit, duke patur në konsideratë vendimet e Gjykatave, të cilat konsiderojnë momente të ndryshme të fillimit të procedurës së prokurimit gjatë arsyetimit të tyre.

* mundësinë për vendosjen e një mase shpërblimi për punonjësit e autoriteteve ose enteve kontraktore ose punonjësit e tjere, që përfshihen në procesin e prokurimit, kjo në funksion të rritjes së përgjegjshmërisë dhe përformancës në kryerjen e procedurave te prokurimi;

- rishikimin e dispozitës së Formularit Përmbledhës të Vetdeklarimit, për të saktësuar momentin kur dorëzohet dokumentacioni mbështetës origjinal ose fotokopje i noterizuar për vetdeklarimet e dhëna në ketë Formular, moment i pambuluar aktualisht në procedurat e prokurimit me faza;

Kjo domosdoshmëri ka rezultuar prej paqartësive dhe problematikave të dala nga autoritetet kontraktore gjatë zhvillimit të procedurave të prokurimit me faza, sa i takon saktësimit të momentit të paraqitjes së dokumentacionit provues të vetëdeklaruar në këtë Formular nga operatoret ekonomikë, për të gjitha llojet e këtyre procedurave. Aktualisht nuk ka një parashikim të qartë mbi momentin kur kërkohet dokumentacioni mbështetës dhe origjinal i paraqitur si pjesë e ofertës nga operatorët ekonomikë, për procedurat e prokurimit me faza.

- saktësimin e rasteve se kur një autoritet/ent kontraktor raporton pranë APP lidhur me tërheqjen e operatorëve ekonomikë nga nënshkrimi i kontratës, pasi rastet e tjera të parashikuara nga dispozita përkatese e LPP, nuk janë raste penalizuese.

* riformulime dhe saktësime në nenet 92 “Shqyrtimi i ofertave” dhe 96 “Periudha e pritjes” të ligjit, duke ardhur në harmoni me parashikimet ligjore;
* saktësime apo ndryshime, cilat vijnë si rezultat i problematikave të hasura në praktikë, sa i takon dispozitave ligjore si: në nenin 83 “Sigurimi i ofertës”, nenin 89 ”Paraqitja dhe pranimi i ofertave”, në nenin 98 ”Anulimi i një procedure prokurimi”, në nenin 99 “raporti përmbledhës”, në nenin 104 “Zbatimi”, në nenin 109 “E drejta e ankimit”, nenet 110,111,112,114,115,118 në nenin 119 “Pavlefshmëria e kontratave”, në nenin 122 “Rregullat që zbatohen për kontratën”, në nenin 124 “Detyrimet e autoritetit ose entit kontraktor gjatë zbatimit të kontratës”, në nenin 125 “Detyrimet e autoritetit kontraktor ndaj Agjencisë së Prokurimit Publik”, në nenin 126 “Nënkontraktimi” në nenin 127 “Modifikimi i kontratave gjatë afatit të tyre”; në nenin 129 “Procedura e hetimit Administrativ”, nenin 130 dhe 131, si dhe nenin 132 “Kundravajtet administrative”.

Problematika kanë rezultuar edhe nga konstatimet, propozimet dhe rekomandimet e strukturave dhe institucioneve të tjera si më poshtë:

* Komisioni për Çështjet Ligjore, Administratës Publike dhe të Drejtat e Njeriut, pranë Kuvendit, ka propozuar ndër të tjera edhe *disa shtesa dhe ndryshime në ligjin 162/2020 “Për prokurimin publik*”, konkretishtshtimin e konceptit të pasaportës së prokurimit publik.
* AKSHI ka propozuar zhvillimin e sistemit të prokurimit elektronik, me qëllim zhvillimin në të të gjitha fazave të procedurave të prokurimit publik, të koncesioneve dhe partneritetit publik privat, prokurimeve në fushën e mbrojtjes dhe sigurisë si dhe të ankandeve publike, sipas parashikimit në këtë ligj dhe në ligje të tjera të posacme. Për këtë qëllim, duke riformuluar edhe përkufizimin e Sistemit të prokurimit elektronik parashikuar aktualisht në ligj*.*
* Nga komunikimet me Komisionin e Prokurimit Publik (KPP) dhe AKSHI është vlerësuar i nevojshëm normimi në ligj i konceptit të sistemit elektronik të ankesave dhe sistemit të menaxhimit të zbatimit të kontratave.
* Rekomandohen ndërhyrje për saktësime në dispozitat ligjore që lidhen me procesin e ankimit administrativ të cilat propozohen nga KPP, si institucioni më i lartë për shqyrtimin e ankesave në procedurat e prokurimit, ku përfshihet edhe sistemi elektronik i ankesave, duke sjellë kështu si domosdoshmëri riformulimin e disa dispozitave aktuale ligjore që lidhen me procesin e ankimit.
* Nevojitet reduktimi i numrit të autoriteteve kontraktore, duke mos i konsideruar si të tilla, ato institucione që kanë një numër të vogël punonjësish (nën 15) dhe nuk kanë mundësi të ngrenë strukturat e nevojshme për zhvillimin e procedurave të prokurimit, me qëllim forcimin e kapaciteteve administrative, në funksion dhe të rritjes së performancës së sistemit të prokurimit publik.

Grupet e prekura nga këto të gjithë këto problematika përfshijnë:

1.“Autoritetet kontraktore” (autoritetet kontraktore që kryejnë procedura prokurimi në sektorët klasikë) dhe “Entet kontraktore” (entet kontraktore që kryejnë procedura prokurimi në sektorët utilitarë);

2.“Kontraktorët”, “furnizuesit” dhe “ofruesit e shërbimit” duke përfshirë çdo person fizik, juridik apo ent publik ose grup personash dhe/ose organesh të tilla, që ofrojnë në treg sipërmarrjen e një ose disa punëve, furnizimin me mallra ose shërbime.

3.Përdorues fundor dhe qytetarë.

Sa më lart, vlerësojmë se, problemet mund të trajtohen përmes një ndërhyrje që do të sjellë ndryshimin apo shtimin e dispozitave të caktura në ligjin ekzistues, me qëllim rishikimin e kuadrit institucional, përafrimin e mëtejshëm me Direktivat e BE, saktësimin e terminologjisë dhe plotësimin e vakumeve ligjore të konstatuara gjatë zbatimit tij në praktikë.

# Arsyeja e ndërhyrjes

1. *Shpjegoni pse qeveria e sheh të nevojshme të ndërhyjë.*
2. *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
3. *Shpjegoni se si i mbështet kjo ndërhyrje objektivat e nivelit të lartë të qeverisë.*
4. *Rendisni punën ekzistuese që është realizuar tashmë.*

Prokurimi publik është konsideruar vazhdimisht si një mjet i domosdoshëm për qeverinë nëpërmjet të cilit jo vetëm sigurohet dhënia e shërbimeve të nevojshme për popullsinë por njëkohësisht garantohet mirëqenia dhe siguria e qytetarëve. Më këtë kuadër, si garantues i këtyre shërbimeve është kontrata e nënshkruar e cila nevojitet që të ketë implementimin e duhur.

Për më tepër prokurimi publik ka një natyrë ndërsektoriale duke qenë ngushtësisht i lidhur në mënyrë reciproke me fusha të tjera të rëndësishme si lufta kundër korrupsionit, konkurrenca e lirë dhe e ndershme, mbrojtja e shëndetit dhe konsumatorit, mbrojtja e mjedisit, klima e biznesit dhe zhvillimi i ndërmarrjeve të vogla dhe të mesme (SME), zhvillimi i qendrueshëm etj.

Duke marrë në konsideratë rëndësinë e saj, përmirësimi i vazhdueshëm i sistemit të prokurimit publik është një nga prioritetet e Qeverisë Shqiptare, e cila është përfshirë në dokumentat strategjikë kombëtare, kryesisht, në Strategjinë Kombëtare për Prokurimin Publik 2020-2023 (miratuar me anë të Vendimit të Këshillit të Ministrave Nr. 850 datë 04.11.2020).

Në këtë kuadër, ndërhyrja e qeverisë është e nevojshme pasi jo vetëm që do të sillte impakt pozitiv në fushën e prokurimit publik por gjithashtu dhe në fushat e tjera ku përfituesit kryesorë do të ishin institucionet shtetërore, biznesi dhe qytetarët.

Nëpërmjet kësaj ndërhyrjeje synohet të realizohet transpozimi i mëtejshëm i direktivave të BE, me qëllim që të përmirësohet më tej kuadri legjislativ për zhvillimin e procedurave të prokurimit publik, si edhe rregullimi i mëtejshëm i procesit të prokurimit nëpërmjet adresimit të çështjeve të dala nga zbatimi në praktikë i ligjit.

Kjo ndërhyrje mbështet një nga objektivat kryesorë të sistemit të mirëqeverisjes dhe objektivat e nivelit të lartë të qeverisë, siç është rritja e transparences dhe lufta kunder korrupsionit.

Nga ana tjetër, transparenca është një nga çështjet kryesore që diskutohen dhe trajtohen në Raportet e Komisionit Evropian për Shqipërinë. Nxitja dhe rritja e nivelit të transparencës është një nga kërkesat për integrimin europian të Shqipërisë dhe çdo zhvillim pozitiv në këtë aspekt i shërben avancimit të procesit të integrimit.

Kjo ndërhyrje është përfshirë gjithashtu dhe Programin e Përgjithshëm Analitik të Projektakteve 2023 si dhe në Planin Kombëtar për Integrimin Evropian 2023-2025, në të cilin është parashikuar miratimi i këtij projektligji brenda tremujorit të katërt të 2023.

Për më tepër, ndryshimi i kuadrit ligjor me qëllim përmirësimin dhe përafrimin me Direktivat e BE, është pjesë dhe e angazhimeve të marra në vijim të takimit dypalësh në kuadër të procesit “screening” për Kapitullin 5 “Prokurimi Publik”, të zhvilluar më datë 18 Nëntor 2022, në Bruksel.

Në lidhje me punën ekzistuese që është realizuar tashmë, prej hyrjes në fuqi të ligjit nr.162/2020 “Për prokurimin publik”, i cili është bazuar në Direktivat e BE 2014/24, 2014/25, 89/665 EEC dhe 92/13/EEC, janë miratuar në zbatim tij aktet nënligjore përkatëse si më poshtë:

1. VKM nr. 285, datë 19.05.2021 “Për miratimin e rregullave të prokurimit publik”, i ndryshuar;
2. VKM. nr. 384, datë 30.06.2021 “Për formën e komunikimit në procedurat e prokurimit publik”, i ndryshuar;
3. VKM nr. 457, datë 30.07.2021 “Për miratimin e fjalorit të përbashkët të prokurimit”;
4. VKM nr. 768, datë 15.12.2021 “Për përcaktimin e llojeve të shërbimeve sociale dhe shërbimeve të tjera specifike, llojeve të shërbimeve të veçanta, për të cilat mund të rezervohet e drejta e pjesëmarrjes së organizatave në procedurat e prokurimit publik, si dhe rregullave të detajuara për prokurimin e tyre”;
5. VKM nr. 393, datë 09.06.2022 “Për krijimin, organizimin dhe funksionimin e Agjencisë Shtetërore për Prokurimet e Përqendruara dhe ngarkimin e kësaj Agjencie për kryerjen e procedurave të veçanta të prokurimit publik, në emër dhe për llogari të Kryeministrisë, Ministrive dhe institucioneve të varësisë”;
6. VKM nr. 486, datë 21.07.2022 “Për përcaktimin e rregullave për pavlefshmërinë e kontratave të prokurimit publik;
7. VKM nr. 236, datë 20.04.2023 “Për përcaktimin e rregullave dhe tarifës së pagesës për ankimin në një procedurë prokurimi pranë Komisionit të Prokurimit Publik”;
8. Dokumentet standarde të tenderit;
9. Udhëzime;
10. Rekomandime;
11. Manuale teknike.

Në kuadër të angazhimit të marrë në takimin dypalësh të zhvilluar në Bruksel në Nëntor të vitit 2022, si dhe duke analizuar problematikat e hasura nga autoritetet kontraktore dhe operatorët ekonomikë, gjatë zbatimit të ligjit në praktikë që prej hyrjes në fuqi të tij, synohet përmirësimi i mëtejshëm i kuadrit rregullator të prokurimit publik në Shqipëri.

# Objektivi i politikës

1. *Vendosni objektiva që korrespondojnë me problemin dhe shkaqet e tij.*
2. *Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara.*
3. *Sigurohuni që objektivat janë specifikë, të matshëm, të arritshëm, realë dhe në kohë.*
* Transpozimi i mëtejshëm i Direktivave të BE në fushën e prokurimit publik brenda vitit 2024;
* Përmirësimi i kuadrit rregullator në fushën e prokurimit publik brenda vitit 2024;
* Rritja e transparencës dhe eficensës në procedurat e prokurimit;
* Riorganizimi i blerjes së përqendruar brenda vitit 2024;
* Rritja e kapaciteteve administrative dhe performancës së autoriteteve/enteve kontraktore në procesin e prokurimit publik.

Objektivat e mësipërme sikurse janë: transpozimi i mëtejshëm i Direktivave të BE në fushën e prokurimit publik, përmirësimi i kuadrit rregullator në fushën e prokurimit publik, riorganizimi i blerjes së përqendruar dhe rritja e kapaciteteve administrative e profesionale tw saj tw cilat do të realizohen me hyrjen në fuqi të ndryshimeve të propozuara me këtë ligj.

Ndersa, rritja e mëtejshme e transparencës dhe eficensës në procedurat e prokurimit, si dhe rritja e kapaciteteve administrative dhe performancës së autoriteteve/enteve kontraktor në procesin e prokurimit publik janë objektiva të vazhdueshme në kohë.

# Përshkrimi i opsioneve të shqyrtuara

1. *Përshkruani opsionin e status quo-së.*
2. *Identifikoni dhe përshkruani të gjitha opsionet e politikave që keni marrë parasysh.*
3. *Shpjegoni se si janë identifikuar opsionet e politikës.*

Opsioni 0: Ruajtja e Status Quo-së - Mosbërja e ndryshimeve dhe vazhdimi i zbatimit të kuadrit ligjor ekzistues, përkatësisht ligjit Nr. 162, datë 23.12.2020 “Për Prokurimin publik”. Avantazhi kryesor i këtij opsioni është mungesa e kostove të shtuara në buxhetin e shtetit. Por, nga ana tjeter opsioni 0 nuk sjell asnjë ndryshim dhe nuk rregullon asnjë nga problematikat e hasura në praktikë në zhvillimin e procedurave të prokurimit si dhe nuk përmbush hapësirat dhe vakumet ligjore që janë aktualisht në ligjin aktual për prokurimin publik.

Opsioni 1: Ndryshimi i Ligjit Nr. 162/2020 “Për prokurimin publik”.

Ligji aktual është nje ligj i mirë dhe i përmirësuar, përshtatur me legjislacionin e BE-se dhe trajton në mënyrë efiçente çeshtjet që kanë të bëjnë me procedurat e prokurimit publik dhe adreson pjesën më të madhe të problematikave të hasura më parë. Gjithashtu, ndryshimet e synuara nuk do të prekin më shumë se 50% të dispozitave të ligjit, pra këto ndryshime nuk do të ndikojnë negativisht në kuptueshmërinë dhe qartësinë juridike të ligjit.

Edhe pse ky opsion do shoqërohet me kosto të shtuara në buxhetin e shtetit (në krahasim me opsionin e status quo), për shkak të avantazheve që sjell, si në aspektin e teknikës legjislative ashtu edhe në këndvështrimin praktik, mund ta konsiderojmë si opsionin më të favorshëm për të arritur objektivat e vendosura dhe zgjidhur problemet e konstatuara.

Opsioni 2: Shfuqizimi i kuadrit ligjor në fuqi dhe miratim i ligjit të ri për prokurimin publik.

Ligji aktual është relativisht i ri (2020) dhe ka përafruar një pjesë të konsiderueshme të legjislacionit evropian për këtë fushë. Për këtë arsye, si dhe për arsye qe lidhen me tekniken legjislative (ndryshimet nuk prekin thelbin e ligjit dhe me shume se 50% te dispozitave te tij), ky opsion nuk paraqet avantazhet e mjaftueshme per tu konsideruar si opsioni me i pershtatshem per tu zgjedhur. Per me teper, hartimi i nje ligji te ri, krahasuar me opsionin 0 dhe opsionin 1, paraqet kosto me të larta administrative dhe financiare, pasi kërkon më shumë kohë dhe burime njerëzore.

# Vlerësimi i opsioneve/analizimi i ndikimeve

1. *Identifikoni grupet e prekura.*
2. *Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.*
3. *Për ndikimet e drejtpërdrejta:*

* 1. *Përshkruani nga ana cilësore ndikimet e drejtpërdrejta mbi grupet e prekura.*
	2. *Analizoni nga ana sasiore ndikimet më të rëndësishme të drejtpërdrejta.*
	3. *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).*
	4. *Analizoni ndikimin mbi ndërmarrjet e vogla dhe të mesme (nëse ka).*
1. *Për ndikimet jo të drejtpërdrejta:*
	1. *Përshkruani nga ana cilësore ndikimet jo të drejtpërdrejta mbi grupet e prekura.*
	2. *Analizoni ndikimin mbi konkurrencën.*
2. *Diskutoni kufizimin e analizës:*
	1. *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	2. *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
3. *Përmblidhni vlerësimin e opsioneve:*
	1. *Paraqisni një pasqyrë përmbledhëse të të gjitha ndikimeve të opsioneve të analizuara.*
	2. *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	3. *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).*

Grupet e prekura nga kjo politikë janë:

* 1. “Autoritetet kontraktore” (autoritetet kontraktore që kryejnë procedura prokurimi në sektorët klasikë) dhe “Entet kontraktore”, (entet kontraktore që kryejnë procedura prokurimi në sektorët utilitarë);
	2. “Kontraktorët”, “furnizuesit” dhe “ofruesit e shërbimit” duke përfshirë çdo person fizik, juridik apo ent publik ose grup personash dhe/ose organesh të tilla, që ofrojnë në treg sipërmarrjen e një ose disa punëve, furnizimin me mallra ose shërbime.
	3. Përdorues fundor dhe qytetarë.

**Ndikime të mundshme për grupet e prekura përfshijnë:**

* Për Autoritetet dhe entet kontraktore
	+ Rritja e transparencës, efiçencës dhe efikasitetit në zhvillimin e procedurave të prokurimit publik;
	+ Shmangia e keqkuptimeve dhe e interpretimeve të gabuara të ligjit;
	+ Shmangia dhe reduktim i proceseve gjyqesore qe lidhen me interpretimet e ligjit aktual, për rrjedhojë ulje e kostove financiare që lidhen me ndjekjen e këtyre proceseve;
	+ Rritja e mëtejshme e profesionalizimit dhe e përthithjes së profesionistëve në fushën e prokurimit publik;
	+ Rritje e masave për parandalimin e konfliktit të interesit gjatë gjithë fazave të prokurimit publik;
	+ Përmirësim i mëtejshëm menaxhimit të fondeve publike;
	+ Përmirësim i procesit monitorues të zbatimit të kontratave dhe garantimi i zbatimit të cdo detyrimi kontraktor nga ofruesit e shërbimeve;
	+ Rritja e motivimit dhe stimulimi i punonjësve për pjesëmarrje në procedurat prokuruese;
	+ Eleminimi i mbivendosjeve te kompetencave.
* Për kontraktorët, “furnizuesit” dhe “ofruesit e shërbimit”
	+ Lehtësim i proceseve gjatë pjesëmarrjes në procedurat e prokurimit publik;
	+ Reduktimi i kohës dhe burokracive për kontraktorët;
	+ Garantimi i një sistem prokurimi më konkurrues;
	+ Eleminim i barrës administrative;
	+ Sistem ankimimi i përmirësuar;
	+ Rritja e sigurisw juridike kundrejt autoriteteve kontraktore;
	+ Eleminimi i keqkuptimeve dhe keqinterpretimeve të ligjit;
	+ Shmangia dhe reduktim i proceseve gjyqesore qw lidhen me interpretimet e ligjit aktual, për rrjedhojë ulje e kostove financiare që lidhen me ndjekjen e këtyre proceseve;
	+ Rritja e besimit midis kontraktorëve dhe autoritetet/enteve kontraktore dhe e besimit tek shteti, si pasojë e rritjes së transparencws në zhvillimin e procedurave.
* Nuk do tw ketw ndikimeve negative financiare pwr Për kontraktorët, “furnizuesit” dhe “ofruesit e shërbimit”
* Përdorues fundor dhe qytetarë
	+ Përfitimi i mallrave dhe shërbimeve më cilësore;
	+ Rritja e besimit në produktet dhe shërbimet publike të ofruara;
	+ Rritja e besimit të qytetareve kundrejt shtetit për mireperdorimin e fondeve publike;
	+ Rritja e numrit të blerjeve dhe shitjeve duke sjellë një impakt pozitiv në ekonominë e vendit.

**Këto** **ndikime lidhen ndër të tjera me:**

* ***Rishikimin e kuadrit institucional***

Rishikimi i kompetencave të APP lidhur me përjashtimin e operatorëve ekonomikë për mospërmbushje të detyrimeve kontraktuale, për një periudhë të caktuar kohore, si praktikw që nuk zbatohet në vendet e BE-së.

Sa i takon dixhitalizimit të sistemit të ankesave, i cili do të ndërveprojë edhe me sistemin e prokurimit elektronik dhe do të administrohet nga KPP, do të sjellë lehtësira në depozitimin e ankesave nga ana e operatorëve ekonomikë.

Ndikim pozitiv mendohet të ketë rishikimi i kompetencave te APP, lidhur me administrimin e të dhënave të procedurave të krijuara në SPE, duke shmangur mbivendosjen e kompetencave të saj me AKSHI-n, në funksion të mbarëvajtjes së SPE.

Ndikim pozitiv mendohet të ketë saktësimi i kompetencave të APP, lidhur me procesin e monitorimit të zbatimit të kontratave, duke fokusuar rolin e APP në drejtim të dokumentave që administrohen nga AK gjatë ekzekutimit të kontratës, me qëllim shmangien e mbivendosjes së kompetencave me organe të tjera audituese, të cilat vlerësojnë monitorimin e kontratave për të konkluduar nëse punët/mallrat / shërbimet janë kontraktuar në cilësinë, për të cilën është lidhur kontrata.

* ***Aplikimi iteknologjisë së avancuar për aspekte të ndryshme të procedurës së prokurimit si dhe ndërveprimi i sistemit elektronik të ankesave dhe menaxhimit të kontratave me sistemin e prokurimit elektronik.***

Ndikimi pozitiv ka të bëjë me rritjen e eficensës në kryerjen e procedurave të prokurimit nëpërmjet shmangies së burokracive, shpejtësisë së procesit, standartizimit, pasi dixhitalizimi ndikon në uljen e kohës për kryerjen e veprimeve nga ana e tyre, por edhe të AK, për çdo fazë të procesit (p.sh .procesi ankimit). Nëpërmjet këtij sistemi është më i ulët probabiliteti në gabime të mundshme.

Aplikimi i teknologjisë së avancuar do të ndikojë pozitivisht, pasi nëpërmjet përdorimit të proceseve të robotizuara synohet rritja e efiçencës në kryerjen e procedurave të prokurimit, duke eleminuar burokracitë të tepërta, pasi do të ketë më pak letra dhe dokumenta në formë shkresore etj.

Përllogaritja e fondit limit dhe hartimi i specifikimeve teknike në mënyrë të robotizuar vlerësohet se, do të sjellë standardizim në kryerjen e procedurave të prokurimit, duke rritur eficensën dhe performancën e sistemit të prokurimit në vend.

* ***Përafrimin me legjislacionin e BE-së***

Marrja e shërbimeve të konsulencës, në kushtet kur propozohet që ato të prokurohen nëpërmjet procedurave të shërbimeve dhe jo një procedure të dedikuar, pra nëpërmjet një formati tjetër nga ai standard që janë mësuar autoritetet kontraktor, për zhvillimin e kësaj procedure prokurimi, mund të shkaktojë konfuzion dhe paqartësi, te biznesi sa i takon mënyrës së vlerësimit.

Shërbimi i veprimtarive ndihmëse, që do të ketë ndikim direkt në ngritjen e kapaciteteve administrative, pasi keto te fundit do të përdoren vetëm për kryerjen e detyrave funksionale dhe jo për detyra të tjera të ngarkuara në procesin e prokurimit publik.

* ***Evidentimi i problematikave nga praktika***

Të gjitha problematikat apo pasaktësitë e evidentuara nga zbatimi i ligjit adresohen per rregullim nepërmjet këtij projektiligji duke synuar përmirësimin e tij, kanë ndikim pozitiv, pasi ndikojnë në qartësimin e mëtejshëm të parashikimeve ligjore, si edhe në evitimin e pasaktësive që janë konstatuar, duke rregulluar situatat në të cilat mund të kenë shkaktuar konfuzion.

* **Vleresimi i ndikimeve për buxhetin e shtetit**

Miratimi i projektligjit dhe implementimi i tij sa i takon ndërtimit të sistemit të prokurimit elektronik do të shoqërohet me efekte financiare shtesë për Buxhetin e Shtetit,Duke marrë në konsideratë modelet e mësipërme mund të parashikohet një vlerë e përafërt e ndërtimit të Sistemit ku:

1. Në skenarin bazë kjo vlerë mund të jetë rreth 35,316,821 Euro. Vlerësohet qw, krahas kësaj vlere duhet të parashikohet edhe një vlerë prej rreth 20% si shërbime të paparashikuara. **Në këtë skenar vlera e përafërt mund të jetë rreth 42,380,185 Euro.**
2. Në skenarin maksimal, duke marrë modelin më të shtrenjtë (Korean), kjo vlerë mund të jetë 48,992,821 Euro. Vlerësohet qw krahas kësaj vlere duhet të parashikohet edhe një vlerë prej rreth 20%, si shërbime të paparashikuara. **Në këtë skenar vlera e përafërt mund të jetë në vlerën** **58,791,385 Euro.**

Në skenarët e mësipërm, duhet të mbahet në konsideratë edhe vlera e mirëmbajtjes vjetore. Referuar modeleve të ngjashme sipas AKSHI, vlera mesatare e mirëmbajtjes është në 20% të vlerës së sistemit në vit.

 Vlerësojmë se ndikimet pozitive (dixhitalizimi i procedurave, rritja e transparencës, reduktim i kohës, shmangia e burokracive, eleminim i barrës administrative, etj) që do të vijnë nga ngritja e këtij sistemi do të jenë shumë herë më të mëdha krahasuar me kostot.

Sipas komenteve te MFE, projekti i paraqitur është një projekt me rëndësi strategjike për vendin dhe, si i tillë, duhet ti nënshtrohet të gjitha procedurave të përcaktuara në VKM nr.887/2022 “Për menaxhimin e investimeve publike”, sipas të cilës:

1. Projektet e reja të investimeve për sektorin Digjital, sipas përcaktimeve të pikës 2 të VKM nr. 887, me vlerë të plotë projekti mbi 700 milion lekë, klasifikohen si projekte investimi me rëndësi strategjike dhe i nënshtrohen procesit të vlerësimit për përfshirjen e tyre në Listën Unike të Projekteve me Rëndësi Kombëtare.
2. Projekti duhet të bëhet pjesë e Listës Unike të projekteve me Rëndësi Kombëtare sipas përcaktimeve të VKM-së 887/2022 “Për procedurat e menaxhimit të investimeve publike”. Ky projekt investimi mund të përfshihet në PBA apo Buxhetin Vjetor në përputhje me hapësirën fiskale **vetëm pasi të jetë bërë pjesë e Listës Unike të Projekteve me Rëndësi Kombëtare të rankuar/maturuar dhe të miratuar me vendim të Këshillit të Ministrave.**
3. Pas miratimit të projektit në listën e sipërcituar, nga institucioni zbatues duhet të përcillet kërkesa për financimin e projektit në MFE. Kjo kërkesë duhet të shoqërohet me të gjithë informacionin sipas përcaktimeve të Vendimit nr. 887/2022 të sipërcituar, duke plotësuar formularët përkatës dhe Studimin e Fisibilitetit, i cili është kriter për maturimin e projektit.

Nga MFE, për miratimin e financimit të projektit është e nevojshme që fillimisht ai të përfshihet në PBA, ku në secilin vit buxhetor duhet të alokohon të paktën 20% e vlerës totale të projektit në vitin e parë të zbatimit dhe 30% e vlerës së projektit në vitin e dytë dhe të tretë të zbatimit.

# Arsyetimi i opsionit të preferuar

1. *Zgjidhni opsionin e preferuar, bazuar në analizë.*
2. *Shpjegoni arsyetimin tuaj.*

Opsioni i preferuar është **Opsioni 1: Ndryshimi i Ligjit Nr. 162/2020 “Për prokurimin publik”**, pasi sjell disa avantazhe në sistemin e prokurimit publik të cilat shtrihen në askpekte të ndryshme.

Në mënyrë të përmbledhur ato paraqiten si më poshtë:

1. Rishikimin e kompetencave të APP, lidhur me procesin e monitorimit të kontratave, me administrimin e të dhënave të procedurave të krijuara në Sistemin e Prokurimit Elektronik, me shfuqizimin e kompetencën për përjashtimin e operatorëve ekonomikë, ne rastin e konstatimit të mospërmbushjeve të detyrimeve kontraktuale nga ana e ketyre te fundit, si një praktikë që nuk zbatohet në vendet e BE. Gjithashtu rishikimin e kompetencave të KPP, sa i takon administrimit të të dhënave të ankesave në Sistemin Elektronik të Ankesave.
2. Riorganizimi i Blerjes sw Pwrqendruar dhe asistimi nga njw organizëm ndërkombëtar me eksperiencë në fushën e prokurimit publik, për një periudhë 3 vjecare deri nw ngritjen e plotë të kapaciteteve administrative profesionale të tij, kjo me qëllim rritjen e përformacës së Organit qendror Blerës në prokurimin e fondeve publike, si dhe realizimin me sukses tw procesve tw prokurimit.
3. Zhvillimin e disa proceseve të prokurimeve publike nëpërmjet inteligjencës artificiale, përdorimin e proceseve të robotizuara, komunikimin dhe shkëmbimin e informacionit për zhvillimin e të gjitha fazave të procedurave të prokurimit, për kryerjen e ankesave, nënshkrimin dhe zbatimin e kontratës, duke përdorur mjetet elektronike të komunikimit, si dhe ndërveprimi i SPE me sisteme të tjera.
4. Përafrimin e mëtejshëm me Direktivat e BE;
5. Saktësimin e terminogjisë së përdorur në disa dispozita ligjore si dhe adresimin e paqartësive dhe problematikave të dala, gjatë zbatimit të ligjit në praktikë, prej muajit Mars 2021.

 Në mënyrë më të shtjelluar këto risi përfshijnë:

- Parashikimi për herë të parë të konceptit të veprimtarisë ndihmëse dhe ofruesit të shërbimit të prokurimit;

- Shfuqizimi i llojit të procedurës së prokurimit “Shërbim Konsulence”, si një procedurë që nuk përcaktohet nga Direktivat;

- Përcaktimi i konceptit të Urdhrit të Prokurimit në përkufizimet e ligjit, si moment procedurial për inicimin e një procedure prokurimi;

* Mundësinë që Ministria përgjegjëse për financat t’i propozojë KM vendosjen e një mase shpërblimi për punonjësit e autoriteteve ose enteve kontraktore ose punonjësit e tjere, që përfshihen në procesin e prokurimit;
* Parashikimi i zhvillimit të procedurave të prokurimit, të kryerjes së ankesave dhe menaxhimit të zbatimit të kontratave duke përdorur mjetet elektronike të komunikimit.
* Përjashtimi nga zbatimi i LPP prokurimit mallrave/punëve/shërbimeve me vlerë nën kufirin e lartë monetar për nevojat e përfaqësuesve diplomatik konsullor në Republikën e Shqipërisë;
* Rishikimi i nenit të Konfliktit të Interesave, duke parashikuar edhe rastin e marrjes së masave në rast të evidentimit të tij gjatë zbatimit të kontratës;
* Rishikimi i kompetencave të Agjencisë së Prokurimit Publik të parashikuara në nenin 23 të ligjit, lidhur me monitorimin e kontratave, administrimin e bazës së të dhënave, si dhe rasteve të përjashtimit të operatorëve ekonomikë nga e drejta për të fituar kontrata publike;
* Riformulim i dispozitës lidhur me blerjen e përqendruar;
* Saktësim i termit kur një operator ekonomik përjashtohet nga procedurat e prokurimit, ose pjesëmarrja në procedurat e prokurimit apo koncensionit, duke u përcaktuar togfjalëshi “*nga e drejta për të fituar kontratat e prokurimit publik, koncesionit/partneritetit publik privat dhe ankandit publik* ”;
* Rishikim i nenit të Formularit Përmbledhës të Vetdeklarimit;
* Saktësimi i rasteve se, kur një autoritet/ent kontraktor raporton pranë APP lidhur me tërheqjen e operatorëve ekonomikë;
* Parashikimin si kriter detyrues për skualifikim i rastit kur, *operatorët ekonomik nuk kanë të regjistruar pronarët përfitues në regjistrin e pronarëve përfitues, sipas parashikimeve të legjislacionit në fuqi; kur operatori ekonomik nuk përmbush detyrimet që rrjedhin nga legjislacionin për pagat; detyrimin për skualifikimin e një operatori ekonomik edhe kur personi i dënuar me një vendim gjyqësor të formës së prerë për shkelje të rëndë profesionale është anëtar i një organi administrimi, drejtues ose mbikëqyrës i atij, aksionar ose ortak, i operatorit ekonomik, ose ka kompetenca përfaqësuese, vendimmarrjeje ose kontrolluese brenda tij;*
* Rishikimi i nenit të Sistemit Dinamik të blerjes;
* Parashikimi i përdorimit të katalogëve elektronike;
* Riformulim në nenin 92 “Shqyrtimi i ofertave” dhe 96 “Periudha e pritjes” të ligjit.
* Ndryshime në nenin 83 “Sigurimi i ofertës”, nenin 89”Paraqitja dhe pranimi i ofertave”, në nenin 98”Anulimi i një procedure prokurimi”, në nenin 99 “raporti përmbledhës”, në nenin 104 “Zbatimi”, në nenin 109 “E drejta e ankimit”, nenet 110,111,112,114,115,118 në nenin 119 “Pavlefshmëria e kontratave”, në nenin 122 “Rregullat që zbatohen për kontratën”, në nenin 124 “Detyrimet e autoritetit ose entit kontraktor gjatë zbatimit të kontratës”, në nenin 125 “Detyrimet e autoritetit kontraktor ndaj Agjencisë së Prokurimit Publik”, në nenin 126 “Nënkontraktimi” në nenin 127 “Modifikimi i kontratave gjatë afatit të tyre”; në nenin 129 “Procedura e hetimit Administrativ”, nenin 130 dhe 131, si dhe nenin 132 “Kundravajtjet administrative” të ligjit.

Në lidhje me zhvillimin e prokurimit publik nëpërmjet SPE, parashikohet që do të kryhen përmes tij veprimet si më poshtë :

* + - * përllogaritja e vlerës limit të kontratës;
			* studimi i tregut;
			* hartimi i specifikimeve teknike;
			* vlerësimi automatik i plotësimit të kritereve të përgjithshme dhe të vecanta të kualifikimit të ofertuesve për fazën e parë të parakualifikimit;
			* verifikimi automatikisht për përmbushjen e kushteve detyruese për skualifikim;
			* ndërveprimi i SPE me sistemin elektronik të dhomës kombëtare të noterisë;
			* gjenerimi automatik i Raportit përmbledhës në procedurën e prokurimit;
			* njoftimi në mënyrë automatike i operatorëve ekonomikë për datën e fillimit dhe përfundimit të afateve të ankimit;
			* miratimi i nënkontraktorit dhe verifikimi i përmbushjes së kapaciteteve të tij.

Në vijim, për të dhënë një ide edhe më të qartë të arsyeve së përzgjedhjes së Opsionit 1 si opsioni i preferuar për implementimin e politikës, është përgatitur edhe analiza multikritere.

Opsionet që janë marrë në konsideratë për analizën me shumë kritere janë:

Opsioni 0: Status Quo - Ruajtja e status quo-së, të vijohet me kuadrin ligjor ekzistues: Ligji Nr. 162, datë 23.12.2020 “Për Prokurimin publik”.

Opsioni 1: Ndryshimi i Ligjit Nr. 162/2020 “Për prokurimin publik”.

Opsioni 2: Shfuqizimi i kuadrit ligjor në fuqi dhe miratim i ligjit të ri për prokurimin publik.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

Janë përcaktuar kriteret që tregojnë arritjen e objektivave si dhe është vendosur pesha e kritereve sipas rëndësisë relative:

1. Rritja e efiçencës dhe efikasitetit në zhvillimin e procedurave të prokurimit publik - 5
2. Krijimi i një sistem prokurimi më konkurrues - 5
3. Krijimi i mekanizmave për parandalimin e konfliktit të interesit gjatë gjithë fazave të prokurimit publik - 4
4. Qartësimi i kuadrit ligjor dhe nënligjor të zbatueshme në këtë fushë - 5
5. Kosto – efektiviteti - 3

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë secili kriter është vlerësuar me një peshë specifike vlerësuar nga 1-5.

Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin.

Matrica e performancës:

|  |  |  |  |  |
| --- | --- | --- | --- | --- |
| **Kriteret**  | **Pesha** **(Rëndësia relative)**  | **Opsioni 0**  | **Opsioni 1**  | **Opsioni 2** |
| **Pikë**  | **Vlera** **(=Pesha x pikë)**  | **Pikë**  | **Vlera** **(=Pesha x pikë)**  | **Pikë**  | **Vlera** **(=Pesha x pikë)**  |
| Rritja e efiçencës dhe efikasitetit në zhvillimin e procedurave të prokurimit publik | 5 | 2 | 10 | 5 | 25 | 5 | 25 |
|  Krijimi i një sistem prokurimi më konkurrues | 5 | 2 | 10 | 5 | 25 | 5 | 25 |
| Krijimi i mekanizmave për parandalimin e konflitktit të interesit gjatë gjithë fazave të prokurimit publik | 4 | 2 | 8 | 4 | 16 | 4 | 16 |
| Qartësimi i kuadrit ligjor dhe procedurave nënligjore të zbatueshme në këtë fushë .   | 5 | 0 | 0 | 5 | 25 | 5 | 25 |
| Kosto - efektiviteti | 3 | 1 | 3 | 3 | 9 | 1 | 3 |
| **Pikët totale për secilin opsion**  |   | **31** |  | **100** |  | **94** |

***Analiza me shumë kritere tregon se opsioni 1, ndryshimi i Ligjit Nr. 162/2020 “Për prokurimin publik”, është vlerësuar me më shumë pikë, për këtë arsye është përzgjedhur si opsion i preferuar.***

# Çështje të zbatimit

1. *Shpjegoni se cila strukturë do të jetë përgjegjëse për zbatimin e opsionit të zgjedhur.*
2. *Shpjegoni pengesat e mundshme për zbatimin e opsionit të zgjedhur.*
3. *Përshkruani masat që do të ndërmerren gjatë zbatimit për të arritur qëllimet e politikës.*

Për zbatimin e opsionit të preferuar, ngarkohen në zbatimin e tij institucionet shtetërore, (institucionet e qeverisjes qendrore, institucionet e qeverisjes vendore, institucionet e pavarura, agjencitë autonome, ndërmarrjet shtetërore, si dhe entet kontraktore), të cilat kryejnë prokurime në sektorët klasikë si dhe ato në sektorët utilitarë.

Pengesat e mundshme për zbatimin e opsionit të zgjedhur janë koha që nevojitet për t’u implementuar ndryshimet ligjore qw lidhen me bwrjen funksionale tw SPE, si dhe kostot që nevojiten për të realizuar këto ndryshime.

Në kuadër të masave që do ndërmerren gjatë zbatimit të opsionit të preferuar, me qëllim dhe kapërcimin e pengesave, ato renditen si më poshtë vijon:

* Hartimi i akteve nënligjore, të cilat do të detajojnë procedurat dhe strukturat përgjegjëse për realizimin e objektivit (VKM, udhëzime, manuale dhe rekomandime), të cilat janë të lidhura, ndër të tjera, me parashikimet e reja ligjore por edhe me përdorimin e sistemit elektronik të prokurimit sa i takon funksionaliteteve të reja që parashikohen të shtohen;
* Organizimi i trajnimeve për specialistët e prokurimit, punonjësit e auditit dhe stafit të Gjykatave Administrative.

Projektligji ngarkon Këshillin e Ministrave të miratojë aktet nënligjore në zbatim të tij, brenda 6 muajve nga hyrja e tij në fuqi ose neneve te veçanta.

Aktet nënligjore që parashikohen të miratohen me qëllim zbatimin e projektligjit lidhen me:

* Tarifat e përdorimit të sistemit të prokurimit elektronik për zhvillimin e procedurave sipas këtij projektligji dhe ligjeve të tjera nga autoritetet ose entet kontraktore dhe operatorët ekonomikë.
* Rregullat për pagesat për kryerjen e veprimtarive ndihmëse nga autoriteti ose enti kontraktor dhe/ose operatori ekonomik.
* Kufijtë monetarë, të cilët përcaktohen duke mbajtur në konsideratë parashikimet e legjislacionit europian në fushën e prokurimit publik.
* Krijimin e organit qendrore blerëse për kryerjen e procedurave të prokurimit në emër dhe për llogari të autoriteteve ose enteve kontraktore.
* Vendosjen për aplikimin e një tarife për kryerjen e procedurave nga organi qendror blerës.
* Rregullat e posaçme për katalogun elektronik.

**Faza e monitorimit dhe vlerësimit**

1. *Jepni një përshkrim të përmbledhur të masave të monitorimit dhe të vlerësimit.*
2. *Identifikoni kriteret/treguesit për të matur arritjen e objektivave ose progresin drejt tyre.*

Për zbatimin e opsionit të preferuar, ngarkohen të gjitha Autoritetet dhe Entet Kontraktore, Agjencia e Prokurimit Publik, Komisioni i Prokurimit Publik.

APP, nëpërmjet strukturave të saj, si dhe organet audituese në vend do të verifikojnë/monitorojnë ligjshmërinë e zhvillimit të procedurave të prokurimit publik pas fazës së nënshkrimit të kontratës së prokurimit ose anulimit të procedurës.

Ky monitorim do të jetë një instrument, që do të përdoret për të vlerësuar nëse prokurimet në sektorët klasikë dhe utilitarë po zbatohen në praktikë sipas përcaktimeve ligjore, dhe në të njëjtën kohë do të mbledhë informacionin e nevojshëm mbi arritjet dhe problematikat, që mund të dalin gjatë zbatimit të këtij ligji.

Të dhënat në lidhje me elementët, të cilët janë subjekt i verifikimit/monitorimit do të merren nga Sistemi Elektronik i Prokurimit, i cili përmban bazën e të dhënave të procedurave.

Komisioni i Prokurimit Publik, është institucioni i ngarkuar me ligj për kryerjen e procesit të rishkimit administrativ, nëpërmjet sistemit elektronik të ankesave, duke siguruar rritjen e transparencës në procesin e rishikimit.

Disa nga treguesit që identifikojnë nëse objektivat janë arritur, do të jenë:

* Numri i ankesave për procedurat e prokurimit të shqyrtuara jashtë afatit nga ana e KPP;
* Numri i rasteve të përdorimit të kriterit të ofertës ekonomikisht më të favorshme bazuar nw kosto;
* Numri i mesatares së ofertave të dorëzuara gjatë një procedure prokurimi;
* Numri i proceseve gjyqësore qe lidhen me interpretimet e ligjit aktual, të iniciuara pas hyrjes në fuqi të këtij projektligji.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Sipas komenteve te MFE, projekti i paraqitur është një projekt me rëndësi strategjike për vendin dhe, si i tillë, duhet ti nënshtrohet të gjitha procedurave të përcaktuara në VKM nr.887/2022 “Për menaxhimin e investimeve publike”, sipas të cilës:

1. Projektet e reja të investimeve për sektorin Digjital, sipas përcaktimeve të pikës 2 të VKM nr. 887, me vlerë të plotë projekti mbi 700 milion lekë, klasifikohen si projekte investimi me rëndësi strategjike dhe i nënshtrohen procesit të vlerësimit për përfshirjen e tyre në Listën Unike të Projekteve me Rëndësi Kombëtare.
2. Projekti duhet të bëhet pjesë e Listës Unike të projekteve me Rëndësi Kombëtare sipas përcaktimeve të VKM-së 887/2022 “Për procedurat e menaxhimit të investimeve publike”. Ky projekt investimi mund të përfshihet në PBA apo Buxhetin Vjetor në përputhje me hapësirën fiskale **vetëm pasi të jetë bërë pjesë e Listës Unike të Projekteve me Rëndësi Kombëtare të rankuar/maturuar dhe të miratuar me vendim të Këshillit të Ministrave.**
3. Pas miratimit të projektit në listën e sipërcituar, nga institucioni zbatues duhet të përcillet kërkesa për financimin e projektit në MFE. Kjo kërkesë duhet të shoqërohet me të gjithë informacionin sipas përcaktimeve të Vendimit nr. 887/2022 të sipërcituar, duke plotësuar formularët përkatës dhe Studimin e Fisibilitetit, i cili është kriter për maturimin e projektit.
4. Nga MFE, për miratimin e financimit të projektit është e nevojshme që fillimisht ai të përfshihet në PBA, ku në secilin vit buxhetor duhet të alokohon të paktën 20% e vlerës totale të projektit në vitin e parë të zbatimit dhe 30% e vlerës së projektit në vitin e dytë dhe të tretë të zbatimit.

**Pra, nuk mund te behet njw pwrllogaritje dhe shperndarje ne vite e kostos.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |  **Viti 1**  |  **Viti 2**  |  **Viti 3**  |  **Viti 4**  |  **Viti 5**  |  **Viti 6**  |  **Viti 7**  |  **Viti 8**  |  **Viti 9**  |  **Viti 10**  |
| **Faktori zbritës**  |   |   |   |   |   |   |   |   |   |   |
| Kosto për buxhetin - një herë |   |  |  |  |  |  |  |  |  |  |
| Kosto për buxhetin - në vazhdimësi |  |  |  |  |  |  |  |  |  |  |
| Kosto për bizneset - një herë  |  |  |  |  |  |  |  |  |  |  |
| Kosto për bizneset - në vazhdimësi |  |  |  |  |  |  |  |  |  |  |
| Kosto për grupet e tjera - një herë |  |  |  |  |  |  |  |  |  |  |
| Kosto për grupet e tjera - në vazhdimësi |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur**= Kosto në total x Faktori zbritës |  |  |  |  |  |  |  |  |  |  |
| Përfitimet për buxhetin – një herë |  |  |  |  |  |  |  |  |  |  |
| Përfitimet për buxhetin – në vazhdimësi |  |  |  |  |  |  |  |  |  |  |
| Përfitimet për grupet e tjera – një herë |  |  |  |  |  |  |  |  |  |  |
| Përfitimet për grupet e tjera – në vazhdimësi |  |  |  |  |  |  |  |  |  |  |
| Përfitimet për biznesin – një herë |  |  |  |  |  |  |  |  |  |  |
| Përfitimet për biznesin – në vazhdimësi |  |  |  |  |  |  |  |  |  |  |
| **Përfitimet totale** |  |  |  |  |  |  |  |  |  |  |
| **Përfitimi i zbritur**= Përfitimi në total x faktori zbritës |  |  |  |  |  |  |  |  |  |  |
| **Vlera prezente aktuale e përfitimit në total** |  |  |
| **Vlera prezente aktuale e kostos në total** |  |  |
| **Vlera Prezente Neto Aktuale (VAN)** = Vlera aktuale e përfitimit në total – Vlera aktuale e kostos në total |  |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 0 | 0 | 0 |
| Opsioni 2 | 0 | 0 | 0 |

1. https://konsultimipublik.gov.al/Konsultime/Detaje/642 [↑](#footnote-ref-1)